
RADVILIŠKIO RAJONO SAVIVALDYBĖS TARYBA

SPRENDIMAS
DĖL KITOS PASKIRTIES VALSTYBINĖS ŽEMĖS SKLYPO (KADASTRO NR. 7157/0020:463) PRADINĖS PARDAVIMO KAINOS PATVIRTINIMO IR TEIKIMO PARDUOTI ATVIROJO AUKCIONO BŪDU

2025 m.                        d. Nr. T-
	Radviliškis	

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. birželio 2 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 91 ir 92 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 3 ir 6 punktais, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl Žemės įvertinimo tvarkos“ 5.2 papunkčiu, atsižvelgdama į Radviliškio rajono savivaldybės administracijos siūlymą ir suinteresuotų asmenų prašymus, Radviliškio rajono savivaldybės taryba nusprendžia:
. Patvirtinti Radviliškio rajono savivaldybės patikėjimo teise valdomo 0,0704 ha kitos paskirties (susisiekimo ir inžinerinių tinklų koridorių teritorijos) valstybinės žemės sklypo (kadastro Nr. 7157/0020:463, unikalus Nr. 4400-6447-2733), esančio Saulėtekio g. 30B, Radviliškio m., pradinę pardavimo kainą (aukciono organizavimo išlaidos neįskaičiuotos) – 1 299 (vienas tūkstantis du šimtai devyniasdešimt devyni) Eur ir teikti Nacionalinei žemės tarnybai prie Aplinkos ministerijos parduoti jį atvirojo, nespecialiojo aukciono būdu. Informacija apie žemės sklypą nurodyta Nekilnojamojo turto registro duomenų bazės išraše Nr. 44/3536705 (pridedama).
. Siūlyti pageidaujamą žemės sklypo pardavimo atvirojo aukciono būdu pradžios datą – nedelsiant.
. Nustatyti, kad: 
. minimalus privalomas aukciono dalyvių skaičius – 1 (vienas) dalyvis;
. aukcionas nelaikytinas specialiuoju;
. aukcionui neįvykus jį skelbti pakartotinai 2 (du) kartus.
. Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

. Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo projektas parengtas gavus pageidavimų įsigyti nuosavybėn naujai suprojektuotą ir įregistruotą kitos paskirties valstybinės žemės sklypą, valstybinės žemės patikėjimo teise valdomą Radviliškio rajono savivaldybės. 
Sprendimo tikslas – gauti Radviliškio rajono savivaldybės tarybos pritarimą parduoti sprendime nurodytą kitos paskirties valstybinės žemės sklypą atvirojo aukciono būdu.
Priėmus šį sprendimą, per 5 darbo dienas nuo jo priėmimo sprendimo kopiją ir kitą aukcionui vykdyti reikalingą informaciją ir dokumentus, nurodytus Valstybinės žemės sklypų pardavimo ir nuomos aukcionų organizavimo taisyklėse, pateikti nuomos aukciono organizatoriui – Nacionalinei žemės tarnybai prie Aplinkos ministerijos.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos Architektūros ir urbanistikos skyrius. Projekto rengėjas – Radviliškio rajono savivaldybės administracijos Architektūros ir urbanistikos skyriaus vyriausiasis specialistas Vytautas Urbonas.
.	Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 20 punkte numatyta išimtinė savivaldybės Tarybos kompetencija – sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas.
Valstybinės žemės pardavimą reglamentuoja Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. birželio 2 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ ir Valstybinės žemės sklypų pardavimo ir nuomos aukcionų organizavimo taisyklės, patvirtintos Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Priėmus sprendimą, Radviliškio rajono savivaldybė papildomų išlaidų nepatirs. Įvykus aukcionui, Radviliškio rajono savivaldybė gaus pajamų į biudžetą (50 procentų nuo aukcione parduoto sklypo galutinės kainos).
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Parduodamo žemės sklypo Nekilnojamojo turto registro duomenų išrašas.

